# Bystrý potok (prítok Jasenice)

### Z Wikipédie

Bystrý potok je potok na Strednom Pohroní, preteká územím okresov Banská Štiavnica a Zvolen. Je to ľavostranný prítok Jasenice, meria 7 km a je tokom IV. rádu. Pramení v Štiavnických vrchoch, v podcelku Hodrušská hornatina, pod sedlom Jaseňová pažiť v nadmorskej výške okolo 725 m n. m. Najprv tečie severovýchodným smerom k samote Rubáčka, tu zľava priberá prítok (551,4 m n. m.) od osady Hrudková a stáča sa na východ. Z ľavej strany priberá prítok z juhovýchodného svahu Holého vrchu (705,7 m n. m.) a pri osade Mlyn sprava prítok z oblasti Živíc. Ďalej sa oblúkom stáča na severovýchod, na dolnom toku už nepriberá prítoky a južne od obce Hronská Breznica ústi v nadmorskej výške okolo 292 m n. m. do Jasenice.

Zdroj: "http://sk.wikipedia.org../../../b/y/s/Bystr%C3%BD_potok_%28pr%C3%ADtok_Jasenice%29_4375.html"

Kategórie: Potoky na Slovensku | Povodie Hrona | Články bez interwiki

##### Views

- Stránka
- Diskusia
- Aktuálna verzia

##### Hľadaj